pythainlp/thaigov-v2-corpus-22032023 huggingface dataset:
วันศุกร์ที่ 18 กุมภาพันธ์ 2565
ดีอีเอส เตรียมชง ครม.ขยาย MOU  5 หน่วยงาน อีก 3 ปี เพื่อบูรณาการการทำงานตรวจสอบจำหน่ายสินค้าผ่านทางโทรทัศน์ในระบบดาวเทียม
ดีอีเอส เตรียมชง ครม.ขยาย MOU  5 หน่วยงาน อีก 3 ปี เพื่อบูรณาการการทำงานตรวจสอบจำหน่ายสินค้าผ่านทางโทรทัศน์ในระบบดาวเทียม
เมื่อวันที่17กุมภาพันธ์2565นายณัฐพลณัฏฐสมบูรณ์อธิบดีกรมอุตุนิยมวิทยารักษาราชการแทนรองปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการประชุมหารือเกี่ยวกับการจำหน่ายสินค้าผ่านทางโทรทัศน์ในระบบดาวเทียมณห้องประชุม802ชั้น8สำนักงานปลัดกระทรวงดิจิทัลเพื่อเศรษฐกิจและสังคมทั้งนี้เป็นไปตามที่ได้รับมอบหมายตามมติครม.ให้กระทรวงดิจิทัลฯเป็นหน่วยงานหลักในการดำเนินการตรวจสอบการนำเสนอข้อมูลสินค้าและผลิตภัณฑ์ที่มีการโฆษณาบนโทรทัศน์ในระบบดาวเทียมการกำหนดราคารวมทั้งคุณภาพมาตรฐานของสินค้าและผลิตภัณฑ์ให้ถูกต้องเหมาะสมเป็นธรรมและให้ดำเนินการทางกฎหมายแก่ผู้กระทำผิดอย่างเคร่งครัด
ที่ผ่านมาได้ทำบันทึกข้อตกลงMOUร่วมกันระหว่าง5หน่วยงานหลักได้แก่ กสทช.อย.สคบ.ดศ.และสตช.เพื่อร่วมกันตรวจสอบเนื้อหาที่ผิดกฎหมายและสินค้าที่ไม่มีคุณภาพเข้าข่ายหลอกลวงภายหลังMOUทำให้มีความคล่องตัวเกิดความรวดเร็วในการทำงานรวมทั้งแลกเปลี่ยนแบ่งปันฐานข้อมูลการประชาสัมพันธ์ให้ความรู้สร้างความเข้าใจเกี่ยวกับการคุ้มครองผู้บริโภคได้อย่างรวดเร็วทันเหตุการณ์
ดังนั้นเมื่อMOUบูรณาการการทำงานดังกล่าวช่วยให้การดำเนินการเกี่ยวกับเรื่องร้องเรียนได้เร็วขึ้นมีการร้องเรียนลดลงผู้ประกอบกิจการทำผิดลดลงที่ประชุมจึงเห็นสมควรเสนอขอให้มีการขยายระยะเวลาMOUออกไปอีกเนื่องจากMOUเดิมมีผลบังคับใช้3ปี(ก.พ. 62 –ก.พ. 65) โดยกระทรวงดิจิทัลฯเตรียมนำเสนอที่ประชุมคณะรัฐมนตรีเพื่อพิจารณาการขยายระยะเวลาบันทึกข้อตกลงความร่วมมือMOU
อีก๓ปีหรือตามที่เห็นสมควรในลำดับถัดไป
***************
วันพุธที่ 16 มีนาคม 2565
ดีอีเอส กำหนดบทบาท บมจ.เอ็นที หนุนนโยบายรัฐจัดทำโครงสร้างพื้นฐานด้านดิจิทัลและความมั่นคง
ดีอีเอส กำหนดบทบาท บมจ.เอ็นที หนุนนโยบายรัฐจัดทำโครงสร้างพื้นฐานด้านดิจิทัลและความมั่นคง
วันนี้(16มี.ค. 65)พล.อ.ประยุทธ์จันทร์โอชานายกรัฐมนตรีเป็นประธานการประชุมคณะกรรมการนโยบายรัฐวิสาหกิจครั้งที่1/2565 (ผ่านระบบVideo Conference) ณตึกภักดีบดินทร์ทำเนียบรัฐบาลโดยที่ประชุมมีวาระเพื่อพิจารณาการแก้ไขปัญหารัฐวิสาหกิจ(บริษัทโทรคมนาคมแห่งชาติจำกัด(มหาชน) (บมจ.เอ็นที)เกี่ยวกับข้อพิจารณากำหนดขอบเขตหรือบทบาทการเป็นเครื่องมือรัฐของบมจ.เอ็นทีให้มีความชัดเจนในการเป็นผู้สนับสนุนนโยบายรัฐ
โดยที่ประชุมคนร.มีมติมอบหมายกระทรวงดิจิทัลเพื่อเศรษฐกิจและสังคม(ดีอีเอส)มอบหมายบมจ.เอ็นทีในการมีบทบาทเป็นผู้สนับสนุนนโยบายของรัฐในการจัดทำโครงสร้างพื้นฐานด้านดิจิทัลและความมั่นคงรวมทั้งบริการของรัฐเพื่อสังคมอย่างทั่วถึงและเท่าเทียมโดยเร็วเพื่อให้เป็นไปตามมติครม.เมื่อวันที่14มกราคม2563
ทั้งนี้ครม.ได้ประชุมปรึกษาเมื่อวันที่14มกราคม2563 ลงมติว่าให้ความเห็นชอบในหลักการตามที่กระทรวงดิจิทัลฯเสนอโดยให้กระทรวงฯและหน่วยงานที่เกี่ยวข้องรับไปหารือกับสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งขาติ(กสทช.)ในประเด็นการกำหนดให้บริษัทโทรคมนาคมแห่งชาติ(เอ็นที) “เป็นผู้สนับสนุนนโยบายของรัฐในการจัดทำโครงสร้างพื้นฐานด้านดิจิทัลและความมั่นคงโดยให้รัฐสนับสนุนคลื่นความถี่ที่เหมาะสมในการทำภารกิจให้ได้แนวทางการดำเนินการที่ชัดเจนเหมาะสมและเป็นไปตามข้อกฎหมายที่เกี่ยวข้องก่อนดำเนินการต่อไป”
รวมทั้งให้กระทรวงดิจิทัลฯกำกับให้บมจ.เอ็นทีปรับปรุงแผนธุรกิจให้เป็นไปตามคณะอนุกรรมการแก้ปัญหาฯและเสนอคนร.ภายในเดือนเมษายน2565ต่อไป
*************
วันพุธที่ 2 มีนาคม 2565
กรมทางหลวง เร่งบูรณะปรับปรุงทางม้าลาย บนทางหลวงทั่วประเทศกว่า 1,700 แห่ง
คาดแล้วเสร็จภายในเดือนเมษายน 2565
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้กรมทางหลวง (ทล.) ปรับปรุงทางม้าลายทั่วประเทศให้มีสภาพพร้อมใช้งานนั้น ขณะนี้ ทล. ได้สั่งการให้สำนักงานทางหลวง และแขวงทางหลวงทั่วประเทศ ดำเนินการตรวจสอบและปรับปรุงทางม้าลายในพื้นที่รับผิดชอบ เช่น ตำแหน่งที่ตั้งไม่ถูกต้องและปลอดภัยตามหลักวิศวกรรม การมองเห็นในบริเวณทางข้ามไม่ชัดเจนมีสิ่งบดบังสายตา ป้ายและเครื่องหมายจราจรในบริเวณทางข้ามไม่ครบถ้วนตามมาตรฐานและสภาพไม่สะอาดเรียบร้อยพร้อมใช้งาน เป็นต้น โดยจะทำการบูรณะปรับปรุงป้ายและเส้นทางม้าลายมีความชัดเจน เพื่อเพิ่มความปลอดภัยลดความเสี่ยงต่อการเกิดอุบัติเหตุต่าง ๆ ให้กับผู้ใช้ทางม้าลาย และผู้ขับขี่ยิ่งขึ้น
สำหรับทางม้าลายในความรับผิดชอบของ ทล. มีทั้งสิ้นจำนวน 5,176 แห่ง (แบ่งตามสำนักงานทางหลวง) ดังนี้ สทล.1 (เชียงใหม่) 479 แห่ง สทล.2 (แพร่) 371 แห่ง สทล.3 (สกลนคร) 265 แห่ง สทล.4 (ตาก) สทล.5 (พิษณุโลก) 191 แห่ง สทล.6 (เพชรบูรณ์) 220 แห่ง สทล.7 (ขอนแก่น) 250 แห่ง สทล.8 (มหาสารคาม) 256 แห่ง สทล.9 (อุบลราชธานี) 385 แห่ง สทล.10 (นครราชสีมา) 260 แห่ง สทล.11 (ลพบุรี) 280 แห่ง สทล.12 (สุพรรณบุรี) 371 แห่ง สทล.13 (กรุงเทพ) 504 แห่ง สทล.14 (ชลบุรี) 135 แห่ง สทล.15 (ประจวบคีรีขันธ์) 310 แห่ง สทล.16 (นครศรีธรรมราช) 247 แห่ง สทล.17 (กระบี่) 204 แห่ง และ สทล.18 (สงขลา) 267 แห่ง ซึ่งอยู่ระหว่างปรับปรุงทั้งสิ้น 1,791 แห่ง คาดว่าจะแล้วเสร็จภายในเดือน เมษายน 2565
ทั้งนี้ ทล. ขอความร่วมมือผู้ขับขี่ชะลอความเร็วและเตรียมหยุดรถให้คนเดินข้ามบริเวณทางม้าลาย เพื่อความปลอดภัยและป้องกันอุบัติเหตุที่อาจเกิดขึ้นได้
วันพุธที่ 18 สิงหาคม 2564
บขส. จัดรถโดยสารส่งผู้ป่วยโควิด 43 คน กลับไปรักษาตัวในจังหวัดภาคเหนือ
ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม
ดร.สัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า บขส. ได้จัดรถโดยสารรับ-ส่งผู้ป่วยติดเชื้อโควิด-19 กลุ่มสีเขียว กลับไปรักษาตัวยังภูมิลำเนาอย่างต่อเนื่องโดยเมื่อวันที่ 17 และ 18 สิงหาคม 2564 ได้ส่งผู้ป่วยฯ เดินทางออกจากจากศูนย์การเคลื่อนย้าย กองทัพบก (ขส.ทบ.) กลับไปรักษาตัวที่จังหวัดสุโขทัย อุตรดิตถ์ แพร่ ลำปาง และเชียงใหม่ รวม 43 คน ซึ่งการรับ-ส่งผู้ป่วยเป็นไปด้วยความเรียบร้อย มีหน่วยงานที่เกี่ยวข้องมารับผู้ป่วยฯ และนำตัวไปรักษาต่อไป
กรรมการผู้จัดการใหญ่ บขส. กล่าวด้วยว่า ภารกิจครั้งนี้เป็นความร่วมมือของกระทรวงคมนาคม และกระทรวงสาธารณสุข ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มีข้อสั่งการให้หน่วยงานในสังกัด ร่วมสนับสนุนการปฏิบัติหน้าที่ในการส่งต่อการดูแลผู้ป่วยติดเชื้อโควิด-19 หรือผู้ได้รับผลกระทบจากการแพร่ระบาดของเชื้อโควิด-19 ให้ได้รับความช่วยเหลือโดยเร็ว ซึ่งทุกเที่ยววิ่ง บขส. ได้คำนึงถึงความปลอดภัย และได้ปฏิบัติตามมาตรฐานตามที่สาธารณสุขกำหนด ทั้งนี้ บขส. พร้อมดูแลผู้ป่วยติดเชื้อโควิด-19 อย่างเต็มที่ เพื่อส่งผู้ป่วยโควิดจากกรุงเทพฯ กลับสู่ภูมิลำเนาได้อย่างปลอดภัย และขอย้ำว่า บขส. ดำเนินการรับ-ส่งผู้ป่วยฯ กลุ่มสีเขียว ตามที่ได้รับการประสานจาก สถาบันการแพทย์ฉุกเฉินแห่งชาติ (สพฉ.) เท่านั้น ไม่รับ-ส่งผู้ป่วย ที่เดินทางมาเอง (Walk in)
วันเสาร์ที่ 6 สิงหาคม 2565
วธ. รับมอบเครื่องแต่งกายของกลุ่มชาติพันธุ์มาเลเซีย เป็นศูนย์กลางการศึกษา ค้นคว้า วิจัยแลกเปลี่ยน ให้บริการข้อมูลทางศิลปวัฒนธรรมของกลุ่มประเทศสมาชิกอาเซียน
วธ. รับมอบเครื่องแต่งกายของกลุ่มชาติพันธุ์มาเลเซีย เป็นศูนย์กลางการศึกษา ค้นคว้า วิจัยแลกเปลี่ยน ให้บริการข้อมูลทางศิลปวัฒนธรรมของกลุ่มประเทศสมาชิกอาเซียน
วธ. รับมอบเครื่องแต่งกายของกลุ่มชาติพันธุ์มาเลเซีย เป็นศูนย์กลางการศึกษา ค้นคว้า วิจัยแลกเปลี่ยน ให้บริการข้อมูลทางศิลปวัฒนธรรมของกลุ่มประเทศสมาชิกอาเซียน
วันที่ ๖ สิงหาคม ๒๕๖๕ นางยุถิกา อิศรางกูร ณ อยุธยา รองปลัดกระทรวงวัฒนธรรม (วธ.) เป็นประธานฝ่ายไทย Dr. Christina Yeo Ken Yin, Undersecretary, International Relations Division (Culture), MOTAC เป็นประธานฝ่ายมาเลเซีย ในพิธีส่งมอบเครื่องแต่งกายประจำชาติมาเลเซียจากกระทรวงการท่องเที่ยว ศิลปะ และวัฒนธรรม สหพันธรัฐมาเลเซีย (Ministry of Tourism, Arts and Culture Malaysia: MOTAC) ให้แก่ศูนย์วัฒนธรรมอาเซียน โดยมี H.E. Doto' Jojie Samuel Ambassador Extraordinary and Plenipotentiary นางสาวดารุณี ธรรมโพธิ์ดล ที่ปรึกษากระทรวงวัฒนธรรม ผู้บริหารกระทรวงวัฒนธรรม ข้าราชการและเจ้าหน้าที่ที่เกี่ยวข้อง เข้าร่วม ณ ศูนย์วัฒนธรรมอาเซียน หอศิลป์ร่วมสมัยราชดำเนิน ชั้น ๓ ทั้งนี้ ภายในงาน ได้มีการจัดแสดงเครื่องแต่งกายประจำชาติของกลุ่มชาติพันธุ์หลักในมาเลเซีย ประกอบด้วย มาเลย์ จีน อินเดีย ซาบาห์ และซาราวัก ให้ชมด้วย
รองปลัด วธ. กล่าวว่า จากการที่กระทรวงการท่องเที่ยว ศิลปะ และวัฒนธรรม (Ministry of Tourism, Arts and Culture Malaysia: MOTAC) สหพันธรัฐมาเลเซีย มีข้อริเริ่มในการส่งเสริมศิลปะ วัฒนธรรม และมรดกของมาเลเซีย โดยการนำเสนอความหลากหลายทางวัฒนธรรมอันเป็นเอกลักษณ์ผ่านนิทรรศการด้านเครื่องแต่งกายพื้นเมืองของชาติพันธุ์ในมาเลเซีย โดยได้มอบเครื่องแต่งกายพื้นเมืองมาเลเซียดังกล่าวให้แก่สถานเอกอัครราชทูตมาเลเซียในหลายประเทศ ได้แก่ สาธารณรัฐฝรั่งเศส สหราชอาณาจักร สหรัฐอาหรับเอมิเรตส์ สาธารณรัฐอินเดีย สาธารณรัฐประชาชนจีน และสาธารณรัฐเกาหลี และในโอกาสเดียวกันนี้ MOTAC ได้แจ้งความประสงค์ในการมอบเครื่องแต่งกายพื้นเมืองมาเลเซียดังกล่าวให้แก่ศูนย์วัฒนธรรมอาเซียนซึ่งอยู่ภายใต้การกำกับดูแลของวธ.
รองปลัด วธ. กล่าวอีกว่า วธ.จึงได้จัดพิธีรับมอบเครื่องแต่งกายพื้นเมืองมาเลเซียจาก MOTAC ในเดือนสิงหาคม ๒๕๖๕ เพื่อร่วมฉลองโอกาสมหามงคลเฉลิมพระชนมพรรษา ๙๐ พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง อีกทั้งยังเป็นโอกาสในการเฉลิมฉลองครบรอบ ๕๕ ปีของการก่อตั้งสมาคมประชาชาติแห่งเอเชียตะวันออกเฉียงใต้ หรือ อาเซียน และครบรอบ ๗ ปี การก่อตั้งศูนย์วัฒนธรรมอาเซียนอีกด้วย
ทั้งนี้ ทาง MOTAC ได้มอบเครื่องแต่งกายของกลุ่มชาติพันธุ์หลักในมาเลเซียให้กับศูนย์วัฒนธรรมอาเซียน จำนวน ๕ กลุ่ม รวมทั้งหมด ๑๐ ชุด ได้แก่ เครื่องแต่งกายสตรีและบุรุษชาวมลายู, เครื่องแต่งกายสตรีและบุรุษชาวมาเลเซียเชื้อสายจีน, เครื่องแต่งกายสตรีและบุรุษชาวมาเลเซียเชื้อสายอินเดีย เครื่องแต่งกายสตรีและบุรุษชาวซาบาห์ และเครื่องแต่งกายสตรีและบุรุษชาวซาราวัก พร้อมเครื่องประดับและหุ่นจัดแสดง ถือเป็นการแสดงถึงความร่วมมือและความสัมพันธ์อันดีระหว่างวธ.ประเทศไทย และ MOTAC รวมถึงแสดงถึงความไว้วางใจและความเชื่อมั่นของ MOTAC ที่มีต่อวธ.ประเทศไทย ในการเป็นศูนย์กลางความร่วมมือกับเครือข่ายและหน่วยงาน ในการศึกษาค้นคว้า วิจัยแลกเปลี่ยน ให้บริการข้อมูลทางศิลปวัฒนธรรมของกลุ่มประเทศสมาชิกอาเซียนได้เป็นอย่างดี
///
วันศุกร์ที่ 22 กรกฎาคม 2565
ถูกหลอกลวง แอบอ้างทางออนไลน์ แจ้งความผ่านเว็บได้ตลอด 24 ชม.
วันศุกร์ที่ 22 กรกฎาคม 2565
ถูกหลอกลวง แอบอ้างทางออนไลน์ แจ้งความผ่านเว็บได้ตลอด 24 ชม.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเร่งปราบปรามอาชญากรรมทางเทคโนโลยี โดยเยาวชนและประชาชนที่ถูกแอบอ้างหลอกลวงผ่านระบบออนไลน์ เช่น ถูกนำชื่อและรูปไปเปิดบัญชีโซเชียลมีเดียปลอม สร้างความเสียหายทั้งแก่ผู้ถูกแอบอ้างและบุคคลอื่น การหลอกยืมเงิน หลอกขายของ ชักชวนให้ร่วมลงทุน Romance Scam ตลอดจนการสร้างบัญชีปลอมเพื่อเผยแพร่เนื้อหาหรือความเห็นหมิ่นประมาทผู้อื่น สามารถแจ้งความได้ที่เว็บไซต์ thaipoliceonline.com ตลอด 24 ชม. ทั้งนี้ ผู้ใช้งานต้องลงทะเบียนเพื่อยืนยันตัวตน และให้ข้อมูลเกี่ยวกับผู้กระทำความผิด รวมถึงรูปแบบการหลอกลวงหรือกระทำผิดของมิจฉาชีพเพื่อเชื่อมโยงกับคดีอื่นที่เคยได้รับแจ้งความมาก่อน ให้สามารถติดตามหาตัวผู้กระทำผิดมาดำเนินคดีได้โดยเร็ว
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 25 มกราคม 2565
กระทรวงเกษตรฯ หารือร่วมผู้แทนม็อบ กฟก. เร่งหาแนวทางประสานงานแก้ไข "โครงการแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาการเกษตร ลูกหนี้ธนาคารของรัฐ 4 แห่ง "
กระทรวงเกษตรฯ หารือร่วมผู้แทนม็อบ กฟก. เร่งหาแนวทางประสานงานแก้ไข "โครงการแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาการเกษตร ลูกหนี้ธนาคารของรัฐ 4 แห่ง "
วันนี้ (25 มค.65) เวลา 13.30 น. ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้ นายไชยยศ จิรเมธากร รองเลขาธิการนายกรัฐมนตรีฝ่ายการเมือง เป็นประธานประชุมชี้แจงติดตามความคืบหน้าโครงการแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาการเกษตร ลูกหนี้ธนาคารของรัฐ 4 แห่ง เข้าสู่การพิจารณาของคณะรัฐมนตรี ร่วมกับผู้แทนเครือข่ายหนี้สินชาวนาแห่งประเทศไทย นำโดยนายชรินทร์ ดวงดารา ที่ปรึกษาเครือข่ายหนี้สินชาวนาแห่งประเทศไทย และตัวแทนเกษตรกรสมาชิกกองทุนฟื้นฟูและพัฒนาเกษตรกร (กฟก.) ในนามเครือข่ายหนี้สินชาวนาแห่งประเทศไทย รวม 14 คน
โดยดร.ทองเปลว กองจันทร์ ปลัดกระทรวงเกษตรและสหกรณ์ ได้มอบหมายให้นายสำราญ สาราบรรณ์ รองปลัดกระทรวงเกษตรและสหกรณ์ เข้าร่วมประชุมดังกล่าวฯ พร้อมด้วย นายสไกร พิมพ์บึง เลขาธิการสำนักงานกองทุนฟื้นฟูและพัฒนาการเกษตรและคณะ 5 คน ร่วมการชี้แจง ห้องประชุมกระทรวงเกษตรและสหกรณ์ 134
สรุปผลการประชุม ผู้แทนกลุ่มเกษตรกรได้รับทราบถึงปัญหาอุปสรรคจากข้อสังเกต 5 ข้อของกระทรวงการคลัง ทำให้ยังไม่สามารถนำเข้าสู่การพิจารณาของคณะรัฐมนตรีได้
อนึ่งในวันที่ 3 กุมภาพันธ์ 2565 ดร.ทองเปลว กองจันทร์ ปลัดกระทรวงเกษตรและสหกรณ์ จะเป็นประธานประชุมร่วมกับหน่วยงานที่เกี่ยวข้อง ประกอบด้วย ผู้แทนสำนักงานสภาพัฒนาการเศรษฐกิจและสังคมแห่งชาติ สำนักงานเศรษฐกิจการคลัง กรรมการบริหาร ธกส. (กษ.) 4 ท่าน และ กฟก. เพื่อพิจารณาแนวคำตอบสำหรับการชี้แจงกระทรวงการคลังตามข้อสังเกตุ 5 ข้อ ก่อนนำโครงการเสนอคณะรัฐมนตรีให้ความเห็นชอบต่อไป ซึ่งผู้แทนกลุ่มเกษตรกรมีความพึงพอใจในคำตอบจากการประชุมหารือในครั้งนี้
วันอังคารที่ 22 กุมภาพันธ์ 2565
กยศ. เชิญชวนผู้กู้ยืมไกล่เกลี่ยหนี้ก่อนฟ้อง ผู้เข้าร่วมโครงการจะไม่ถูกฟ้อง ขยายเวลาชำระหนี้ และได้รับส่วนลดเบี้ยปรับ
กยศ. เชิญผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน ช่วยเหลือผู้กู้ยืมให้ไม่ถูกดำเนินคดี พร้อมมีส่วนลดเบี้ยปรับ ในวันที่ 25 - 26 กุมภาพันธ์ 2565 ณ ห้องภิรัชฮอลล์ 1-3 ไบเทค บางนา
กองทุนเงินให้กู้ยืมเพื่อการศึกษา (กยศ.) เชิญผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน เพื่อช่วยเหลือผู้กู้ยืมให้ไม่ถูกดำเนินคดี พร้อมมีส่วนลดเบี้ยปรับ โดยกรมคุ้มครองสิทธิและเสรีภาพ และกรมบังคับคดี กระทรวงยุติธรรม เป็นเจ้าภาพจัดงานในวันที่ 25 - 26 กุมภาพันธ์ 2565 ณ ห้องภิรัชฮอลล์ 1-3 ไบเทค บางนา
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน ครั้งที่ 1 (กรุงเทพมหานครและปริมณฑล) ในระหว่างวันที่ 25 - 26 กุมภาพันธ์ 2565 เวลา 08.30 – 16.00 น. ณ ศูนย์นิทรรศการและการประชุมไบเทค ห้องภิรัชฮอลล์ 1-3 (BH 1-3) เขตบางนา กรุงเทพมหานคร ซึ่งจัดขึ้นโดยกรมคุ้มครองสิทธิและเสรีภาพ และกรมบังคับคดี กระทรวงยุติธรรม เพื่อเป็นการช่วยเหลือและบรรเทาความเดือดร้อนของผู้กู้ยืมที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 ซึ่งส่งผลให้ผู้กู้ยืมบางส่วนขาดรายได้และผิดนัดชำระหนี้ นำไปสู่การดำเนินคดีหรือถูกบังคับคดีตามกฎหมาย โดยกลุ่มเป้าหมายของกองทุน ได้แก่ ผู้กู้ยืมกลุ่มที่ค้างชำระหนี้ที่ถูกบอกเลิกสัญญาและกำลังจะถูกฟ้อง และผู้กู้ยืมกลุ่มที่จะถูกบังคับคดีที่มีภูมิลำเนาอยู่ในเขตกรุงเทพมหานครและปริมณฑล ซึ่งกองทุนจะได้ส่งหนังสือเชิญเข้าร่วมงาน ทั้งนี้ หากผู้กู้ยืมเข้ากระบวนการไกล่เกลี่ย กองทุนก็จะไม่จำเป็นต้องดำเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดำเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชำระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชำระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอำนาจในการปลดภาระผู้ค้ำประกัน โดยกองทุนมีหลักการว่าจะยกเลิกการค้ำประกันของผู้ค้ำประกัน เมื่อผู้กู้ยืมได้ผ่อนชำระเงินต้นมาแล้วร้อยละ 25 ของเงินต้นที่ค้างชำระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและรับสิทธิขอไกล่เกลี่ยฯ ได้ทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888 และหลังจากนี้ ทางกองทุนจะได้ร่วมกับกรมคุ้มครองสิทธิและเสรีภาพ ในการไกล่เกลี่ยหนี้กับผู้กู้ยืมที่มีภูมิลำเนาต่างๆ ในแต่ละจังหวัดทั่วประเทศต่อไป” ผู้จัดการกองทุนฯ กล่าวในที่สุด
วันจันทร์ที่ 11 เมษายน 2565
รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง  โครงการรถไฟฟ้าสายสีเหลือง ช่วงลาดพร้าว - สำโรง
-----------------------------------------------------------
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย สำนักงานความปลอดภัย อาชีวอนามัยและสภาพแวดล้อมในการทำงาน (สปอ.) ได้ลงพื้นที่ติดตามตรวจสอบความปลอดภัยในการปฏิบัติงานก่อสร้างโครงการรถไฟฟ้าสายสีเหลือง ช่วงลาดพร้าว - สำโรง บริเวณตั้งแต่ สถานีศรีเทพา - สถานีสำโรง บนถนนเทพารักษ์ โดยได้ตรวจสอบการติดตั้งระบบป้องกันวัสดุตกหล่น โดยเฉพาะจุดที่ยื่นออกมานอกเขตก่อสร้าง และกำชับเจ้าหน้าที่ผู้เกี่ยวข้อง ให้ดำเนินการจัดเก็บวัสดุอุปกรณ์ที่ไม่ใช้งานและยึดวัสดุอุปกรณ์ให้มีความมั่นคงแข็งแรงให้เรียบร้อยก่อนวันหยุดงานตามเทศกาลสงกรานต์ เพื่อป้องกันการพัดปลิวจากลมพายุ พร้อมเน้นย้ำให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกำหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการ และประชาชนผู้สัญจรบนถนนสาธารณะ
นอกจากนี้ ยังได้เน้นย้ำให้เจ้าหน้าที่ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ตามข้อกำหนดของกระทรวงสาธารณสุข สามารถสอบถามข้อมูลโครงการ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลือง และไลน์ : @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันอังคารที่ 8 มีนาคม 2565
รัฐบาลขับเคลื่อนโยบายปาล์มน้ำมันทุกมิติ ลดผลกระทบราคาน้ำมันดีเซล ส่งออกผลผลิตส่วนเกิน เพิ่มมูลค่าน้ำมันปาล์ม ประกันรายได้
รัฐบาลขับเคลื่อนโยบายปาล์มน้ำมันทุกมิติ ลดผลกระทบราคาน้ำมันดีเซล ส่งออกผลผลิตส่วนเกิน เพิ่มมูลค่าน้ำมันปาล์ม ประกันรายได้
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 8 มีนาคม 2565 ว่า รัฐบาลขับเคลื่อนนโยบายปาล์มน้ำมันทุกมิติ โดยคณะกรรมการนโยบายปาล์มน้ำมันแห่งชาติ (กนป.) ได้เสนอรายงานมติที่ประชุมเมื่อวันที่ 4 กุมภาพันธ์ 2565 ให้ ครม.รับทราบ ซึ่งสรุปได้ดังนี้
1. มาตรการบรรเทาผลกระทบจากราคาน้ำมันดีเซลหมุนเร็วที่ปรับตัวสูงขึ้นในระยะสั้นตั้งแต่วันที่ 5 กุมภาพันธ์ - 31 มีนาคม 2565 ตามมติที่ประชุมคณะกรรมการบริหารนโยบายพลังงาน โดยกำหนดสัดส่วนการผสมไบโอดีเซลประเภทเมทิลเอสเตอร์ของกรดไขมัน ให้เป็นไปตามสัดส่วนของการผสมของกลุ่มน้ำมันดีเซลหมุนเร็ว 3 ชนิด ได้แก่ 1) ดีเซล บี 7 สัดส่วนการผสมไม่ต่ำกว่าร้อยละ 5 แต่ไม่สูงกว่าร้อยละ 7 โดยปริมาตร 2)ดีเซลธรรมดา สัดส่วนการผสมไม่ต่ำกว่าร้อยละ 5 แต่ไม่สูงกว่าร้อยละ 10 โดยปริมาตร 3)ดีเซล บี 20 สัดส่วนการผสมไม่ต่ำกว่าร้อยละ 5 แต่ไม่สูงกว่าร้อยละ 20 โดยปริมาตร
2. โครงการผลักดันการส่งออกน้ำมันปาล์มเพื่อลดผลผลิตส่วนเกิน ปี 2565 โดยกำหนดเป้าหมายการส่งออกน้ำมันปาล์ม 150,000 ตัน ภายในเดือนกันยายน 2565 กรอบวงเงินดำเนินการ 309 ล้านบาท เพื่อลดปริมาณสต็อกน้ำมันปาล์มดิบส่วนเกินและรักษาเสถียรภาพราคาปาล์มน้ำมันและน้ำมันปาล์มในประเทศ ทั้งนี้ จะพิจารณาสนับสนุนค่าใช้จ่ายในการบริหารจัดการสำหรับการส่งออกเฉพาะน้ำมันปาล์มดิบ ในอัตราไม่เกิน 2 บาทต่อกิโลกรัม เมื่อระดับสต็อกน้ำมันปาล์มดิบในประเทศสูงกว่า 300,000 ตัน และราคาน้ำมันปาล์มดิบในประเทศสูงกว่าราคาตลาดโลก
3. การขับเคลื่อนมาตรการและแนวทางการเพิ่มมูลค่าปาล์มน้ำมันและน้ำมันปาล์ม ได้มีการกำหนดผลิตภัณฑ์เป้าหมายเพิ่มเติมจากเดิมที่กำหนดไว้ 6 ผลิตภัณฑ์ ซึ่งประกอบด้วย 1)ผลิตภัณฑ์สารหล่อลื่นพื้นฐาน 2)น้ำมันหม้อแปลงไฟฟ้าชีวภาพ 3)สารซักล้างที่เป็นมิตรต่อสิ่งแวดล้อม 4)น้ำมันหล่อลื่นจาระบีชีวภาพ 5)การผลิตพาราฟิน และ 6)สารกำจัดศัตรูพืชแมลง โดยเพิ่มเติมอีก 2 ผลิตภัณฑ์ รวมเป็น 8 ผลิตภัณฑ์ คือ น้ำมันเชื้อเพลิงชีวภาพ กรีนดีเซล และน้ำมันเชื้อเพลิงอากาศยานชีวภาพ โบโอเจ็ต ซึ่งทั้งสองเป็นผลิตภัณฑ์ที่ได้รับการส่งเสริมเพื่อรองรับการแก้ปัญหาอุตสาหกรรมปาล์มน้ำมันและน้ำมันปาล์มทั้งระบบ
4. ทบทวนมาตรการนำผ่านสินค้าน้ำมันปาล์มบริสุทธิ์ ตามคำขอของรัฐบาลสาธารณรัฐประชาธิปไตยประชาชนลาว (สปป.ลาว) โดยให้กระทรวงพาณิชย์ออกหนังสือรับรองการประกอบการนำผ่านน้ำมันปาล์มบริสุทธิ์จากมาเลเซียผ่านด่านศุลกากรสะเดา จังหวัดสงขลา และด่านศุลกากรหนองคาย จังหวัดหนองคาย ไปยัง สปป.ลาว เพื่อจำหน่ายภายในประเทศในปริมาณไม่เกิน 5,000 ตันต่อปี ทั้งนี้ ผู้ขอนำผ่านต้องแจ้งให้กระทรวงพาณิชย์ทราบก่อนดำเนินการอย่างน้อย 1 เดือน และมอบหมายให้กรมการค้าต่างประเทศออกกฎหมายที่เกี่ยวข้องต่อไป
5. โครงการประกันรายได้เกษตรกรชาวสวนปาล์มน้ำมัน ปี 2564-2565 จะดำเนินการจ่ายเงินชดเชยตั้งแต่เดือนกันยายน 2564 - สิงหาคม 2565 กรอบวงเงิน 7,660 ล้านบาท โดยยังคงหลักการเดิมเช่นเดียวกับโครงการประกันรายได้เกษตรกรชาวสวนปาล์มน้ำมันปี 2562/2563 และปี 2564 (เดือนมกราคม-สิงหาคม 2564) ซึ่ง ครม.ได้มีมติเห็นชอบไปแล้ว เมื่อวันที่ 22 กุมภาพันธ์ 2565
-----------------------------
วันพุธที่ 8 มิถุนายน 2565
โฆษกรัฐบาลเผย “นายกฯ” สั่งทุกหน่วยงานดูแลค่าครองชีพ หลังดีเซลปรับราคาลิตรละ 1 บาทผลจากมาตรการคว่ำบาตรของสหภาพยุโรป ขณะที่ กบน. ลดเก็บเงินเข้ากองทุนน้ำมันฯ กลุ่มโซฮอล
โฆษกรัฐบาลเผย “นายกฯ” สั่งทุกหน่วยงานดูแลค่าครองชีพ หลังดีเซลปรับราคาลิตรละ 1 บาทผลจากมาตรการคว่ำบาตรของสหภาพยุโรป ขณะที่ กบน. ลดเก็บเงินเข้ากองทุนน้ำมันฯ กลุ่มโซฮอล 91, 95, E20 หนุนราคาขายปลีกลดลง พร้อมแนะประชาชนช่วยกันใช้พลังงานอย่างประหยัด
วันที่ 8 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสำคัญกับการแก้ไขปัญหาสถานการณ์ราคาน้ำมันเชื้อเพลิงที่ขณะนี้ราคาน้ำมันตลาดโลกยังมีทิศทางปรับขึ้น ส่งผลกระทบต่อระบบเศรษฐกิจไปทั่วโลกรวมถึงประเทศไทยด้วย ซึ่งล่าสุดที่ประชุมคณะกรรมการบริหารกองทุนน้ำมันเชื้อเพลิง (กบน.) เมื่อวันที่ 6 มิ.ย. 65 ได้มีมติให้ปรับขึ้นราคาน้ำดีเซลลิตรละ 1 บาท เนื่องจากในช่วงสัปดาห์ที่ผ่านมา ราคาน้ำมันเชื้อเพลิงในตลาดโลกยังคงมีความผันผวน ราคาน้ำมันดีเซล (Gas Oil) อยู่ที่ 158.29 เหรียญสหรัฐต่อบาร์เรล (2 มิ.ย. 2565) เพิ่มขึ้นจากเดิมสัปดาห์ก่อนราคา 149.49 เหรียญสหรัฐต่อบาร์เรล (27 พ.ค. 2565) โดยราคาที่ปรับเพิ่มขึ้นเป็นผลมาจากการออกมาตรการคว่ำบาตรของสหภาพยุโรปที่ตกลงจะห้ามการนำเข้าน้ำมันจากรัสเซีย การเปิดประเทศของจีน ตลอดจนปริมาณน้ำมันดิบคงคลังของสหรัฐฯ ลดลง การปรับราคาดังกล่าวเป็นการทยอยปรับขึ้นเพื่อไม่ให้กระทบต่อค่าครองชีพของประชาชนมากนัก ส่งผลให้ราคาขายปลีกดีเซลปรับจากลิตรละ 32.94 บาท เป็นลิตรละ 33.94 บาท มีผลตั้งแต่วันที่ 7 มิถุนายน 2565 เป็นต้นไป
โฆษกประจำสำนักนายกรัฐมนตรีกล่าวเพิ่มเติมว่า อย่างไรก็ตาม กบน. ได้ปรับลดการจัดเก็บเงินเข้ากองทุนน้ำมันเชื้อเพลิงประเภทแก๊สโซฮอล 91 และแก๊สโซฮอล 95 ลงลิตรละ 0.93 บาท (เดิมจัดเก็บลิตรละ 1.02 บาท เหลือ 0.09 บาท) และ E20 ลดลงลิตรละ 0.94 บาท (เดิมจัดเก็บลิตรละ 0.12 บาท ปรับเป็นให้การชดเชย 0.82 บาท) เพื่อลดผลกระทบกับกลุ่มผู้ใช้น้ำมันเบนซิน ทั้งนี้ ประมาณการฐานะกองทุนน้ำมันเชื้อเพลิงปัจจุบัน วันที่ 5 มิถุนายน 2565 ติดลบ 86,028 ล้านบาท โดยแบ่งเป็นบัญชีน้ำมันติดลบ 50,147 ล้านบาท และบัญชีก๊าซ LPG ติดลบ 35,881 ล้านบาท
“การปรับราคาขายปลีกน้ำมันดีเซลเพิ่มขึ้นลิตรละ 1 บาท เป็นราคาลิตรละ 34 บาท เนื่องจากราคาน้ำมันในตลาดโลกปรับตัวสูงขึ้นต่อเนื่อง เพื่อช่วยเสริมสภาพคล่องให้กองทุนน้ำมันเชื้อเพลิงสามารถดูแลราคาขายปลีกดีเซลในประเทศไม่ให้สูงเกินไป พร้อมทั้งหนุนให้ราคาขายปลีกในกลุ่มแก๊สโซฮอลลดลง โดยนายกรัฐมนตรีได้กำชับทุกหน่วยงาน เตรียมมาตรการลดค่าครองชีพที่เหมาะสมกับสถานการณ์ไว้เพื่อช่วยเหลือประชาชนในโอกาสต่อไป ทั้งนี้ ฝากถึงประชาชนช่วยกันใช้พลังงานอย่างประหยัด เพราะไม่สามารถคาดการณ์ได้ว่า ภาวะน้ำมันแพงทั่วโลก จะสิ้นสุดลงเมื่อไร” โฆษกประจำสำนักนายกรัฐมนตรี กล่าว
วันอาทิตย์ที่ 13 มีนาคม 2565
โฆษกรัฐบาลเผยเฉพาะ 4 - 8 มี.ค. ที่ผ่านมา ให้การรักษาผู้ติดเชื้อโควิด-19  แบบ “เจอ แจก จบ” แล้วเกือบ 8 พันคน  “นายกฯ” ขอประชาชนใน 10 จังหวัดผู้ติดเชื้อสูงสุด รีบฉีดวัคซีนเข็มกระตุ้น
โฆษกรัฐบาลเผย เฉพาะ 4 - 8 มี.ค. ที่ผ่านมา ให้การรักษาผู้ติดเชื้อโควิด-19  แบบ “เจอ แจก จบ” แล้วเกือบ 8 พันคน  “นายกฯ” ขอประชาชนใน 10 จังหวัดผู้ติดเชื้อสูงสุด รีบฉีดวัคซีนเข็มกระตุ้น
วันนี้ (13 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เผยภาพรวมการรักษาผู้ติดเชื้อโควิด-19 แบบผู้ป่วยนอกและแยกกักที่บ้าน “เจอ แจก จบ” ในโรงพยาบาล 14 จังหวัด ตั้งแต่วันที่ 4 - 8 มีนาคม 2565 รักษาผู้ติดเชื้อในกรุงเทพมหานครไปแล้วเกือบ 8 พันคน โดยผู้ติดเชื้อมีความสนใจและให้ความร่วมมือในการเข้ารับบริการเป็นอย่างดี เป็นไปตามข้อสั่งการของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ให้ความสำคัญกับการดูแลผู้ป่วยโควิด-19 และการบริหารจัดการระบบสาธารณสุขให้มีประสิทธิภาพมากยิ่งขึ้น นายกรัฐมนตรียังขอให้ประชาชนโดยเฉพาะผู้ที่อาศัยอยู่ในกลุ่ม 10 จังหวัดที่มียอดผู้ติดเชื้อสูงสุด เช่น กรุงเทพฯ ชลบุรี นครศรีธรรมราช สมุทรปราการ เป็นต้น เร่งเข้ารับการฉีดวัคซีนครบตามเกณฑ์ รวมทั้งการฉีดเข็มที่สามและเพื่อกระตุ้นภูมิคุ้มกัน ช่วยลดความรุนแรงของโควิด-19
โฆษกรัฐบาลยังกล่าวด้วยว่า การรักษาผู้ติดเชื้อโควิด-19 แบบผู้ป่วยนอกและแยกกักที่บ้าน “เจอ แจก จบ” เป็นทางเลือกในการรับบริการ นอกเหนือจากการดูแลที่บ้านหรือชุมชน (HI/CI) รวมทั้งให้โรงพยาบาลใน 14 จังหวัดรอบ กทม. เพิ่มกำลังการบริการในคลินิกโรคทางเดินหายใจแบบผู้ป่วยนอก “เจอ แจก จบ” ด้วย เพื่อช่วยดูแลผู้ติดเชื้อโควิด-19 กลุ่มสีเขียวในพื้นที่ กทม. ที่ยังตกค้าง
สำหรับผู้ติดเชื้อโควิด - 19 รายใหม่วันนี้ รวม 23,584 ราย จำแนกเป็นผู้ป่วยจากในประเทศ 23,517 ราย ผู้ป่วยมาจากต่างประเทศ 67 ราย ผู้ป่วยสะสม 961,390 ราย (ตั้งแต่ 1 มกราคม 2565) หายป่วยกลับบ้าน 22,333 ราย หายป่วยสะสม 765,286 ราย (ตั้งแต่ 1 มกราคม 2565) ผู้ป่วยกำลังรักษา 227,336 ราย เสียชีวิต 66 ราย ล่าสุดการให้บริการวัคซีน โควิด-19 สะสมอยู่ที่ 126,109,748 โดส เข็มที่ 1 ฉีดสะสม 54,395,243 โดส เข็มที่ 2 ฉีดสะสม 49,972,131 โดส เข็มที่ 3 ฉีดสะสม 19,877,478 โดส เข็มที่ 4 ฉีดสะสม 1,864,896 โดส
วันพุธที่ 6 ตุลาคม 2564
สธ.มอบโล่ประกาศเกียรติคุณ 20 หน่วยงาน สนับสนุนการดำเนินงานศูนย์ประสานงานข้อมูลหมอพร้อม
กระทรวงสาธารณสุข มอบโล่ประกาศเกียรติคุณให้กับ 20 หน่วยงานที่ให้ความร่วมมือในการดำเนินงาน Call Center ศูนย์ประสานงานข้อมูลหมอพร้อม เพิ่มประสิทธิภาพในการปฏิบัติงานให้มีความสะดวกรวดเร็วยิ่งขึ้น
วันนี้ (6 ตุลาคม 2564) ที่ห้องประชุม 4 ชั้น 9 กรมสนับสนุนบริการสุขภาพ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานมอบโล่ประกาศเกียรติคุณให้กับหน่วยงานที่ให้ความร่วมมือในการดำเนินงานCall Center ศูนย์ประสานงานข้อมูลหมอพร้อม กระทรวงสาธารณสุข โดยมีนายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหารเข้าร่วมพิธี
นายอนุทินกล่าวว่า กระทรวงสาธารณสุขได้จัดตั้งคณะทำงานการให้ข้อมูลด้านบริการฉีดวัคซีนโรคติดเชื้อไวรัสโคโรนา 2019 เพื่อกำหนดแนวทางและวางแผนการในการสนับสนุนข้อมูลฉีดวัคซีนให้กับประชาชนทุกคนที่อยู่ในประเทศไทย ซึ่งได้มีการพัฒนาผ่านระบบไลน์ เพื่อสนับสนุนการลงทะเบียนเข้ารับบริการฉีดวัคซีนทุกกลุ่มเป้าหมาย และได้จัดตั้งCall Center ให้บริการลงทะเบียนและอำนวยความสะดวกในการเข้ารับบริการฉีดวัคซีนให้ข้อมูลและแก้ไขปัญหาในการลงทะเบียน รวมถึงการแสดงผลทางห้องปฏิบัติ ใบรับรองการฉีดวัคซีน ตลอดจนสื่อสารกับผู้ป่วยที่เข้ารับการรักษาHI /CI ผ่าน Line OA หมอพร้อม
“การดำเนินงานที่ผ่านมาประสบผลสำเร็จได้อย่างดี จากความร่วมมือของหน่วยงานต่างๆ อาทิ วิทยาลัยพยาบาลบรมราชชนนีกรุงเทพและนนทบุรี สภาอุตสาหกรรมแห่งประเทศไทย สมาคมธนาคารไทย สมาคมสถาบันการเงินของรัฐ สนับสนุนการดำเนินงานCall Center ศูนย์ประสานงานข้อมูลหมอพร้อม ทำให้การให้ข้อมูลมีความสะดวกรวดเร็ว และมีประสิทธิภาพยิ่งขึ้น” นายอนุทินกล่าว
ทั้งนี้ กระทรวงสาธารณสุขได้จัดทำโล่ประกาศเกียรติคุณให้กับหน่วยงานทั้ง 20 แห่ง ได้แก่ ธนาคารกรุงเทพ จำกัด (มหาชน), ธนาคารกรุงไทย จำกัด (มหาชน), ธนาคารกรุงศรีอยุธยา จำกัด (มหาชน), ธนาคารกสิกรไทย จำกัด (มหาชน),ธนาคารเกียรตินาคินภัทร จำกัด (มหาชน), ธนาคารซีไอเอ็มบี ไทย จำกัด (มหาชน), ธนาคารทหารไทยธนชาต จำกัด (มหาชน), ธนาคารไทยพาณิชย์ จำกัด (มหาชน),ธนาคารพัฒนาวิสาหกิจขนาดกลางและขนาดย่อมแห่งประเทศไทย, ธนาคารเพื่อการเกษตรและสหกรณ์การเกษตร, ธนาคารเพื่อการส่งออกและนำเข้าแห่งประเทศไทย, ธนาคารออมสิน, ธนาคารอาคารสงเคราะห์, ธนาคารอิสลามแห่งประเทศไทย, บรรษัทประกันสินเชื่ออุตสาหกรรมขนาดย่อม, วิทยาลัยพยาบาลบรมราชชนนีกรุงเทพ, วิทยาลัยพยาบาลบรมราชชนนีนนทบุรี, สภาอุตสาหกรรมแห่งประเทศไทย, สมาคมธนาคารไทย และสมาคมสถาบันการเงินของรัฐ
*********************************** 6 ตุลาคม 2564
วันอังคารที่ 10 พฤษภาคม 2565
ครม. เคาะงบกลาง 1,725 ล้านบาท ลดค่าเอฟที (FT) ระยะเวลา 4 เดือน (พฤษภาคม-สิงหาคม 65) สำหรับผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก
ครม. เคาะงบกลาง 1,725 ล้านบาท ลดค่าเอฟที (FT) ระยะเวลา 4 เดือน (พฤษภาคม-สิงหาคม 65) สำหรับผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก
วันที่ 10 พ.ค. 2565 นายธนกร วังบุญคงชนะ โฆษกประจำสำนักนายกรัฐมนตรี เผยที่ประชุมคณะรัฐมนตรีวันนี้ เห็นชอบกรอบวงเงิน 1,724.95 ล้านบาท ในมาตรการให้ส่วนลดอัตราค่าไฟฟ้าผันแปรค่า (FT) ให้แก่ผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก (ไม่รวมส่วนราชการและรัฐวิสาหกิจ) ที่มีการใช้ไฟฟ้าไม่เกิน 300 หน่วยต่อเดือน เป็นระยะเวลา 4 เดือน (พฤษภาคม-สิงหาคม 2565) โดยผู้ใช้ไฟฟ้าดังกล่าวที่จ่ายค่าไฟฟ้าให้กับการไฟฟ้านครหลวง (กฟน.) และ การไฟฟ้าส่วนภูมิภาค (กฟภ.) จะได้รับส่วนลดค่าไฟฟ้าจากการลดค่าเอฟทีที่ 0.2338 บาทต่อหน่วย ซึ่งเป็นการดำเนินตามมติคณะรัฐมนตรีเมื่อวันที่ 29 มีนาคม 2565 และ 19 เมษายน 2565
โฆษกประจำสำนักนายกรัฐมนตรี กล่าวเพิ่มเติมว่า มาตรการช่วยเหลือผู้ใช้ไฟฟ้าทำให้ลดภาระค่าไฟฟ้าค่าของชีพแก่ประชาชนประเภทบ้านอยู่อาศัยและกิจการขนาดเล็ก มีเงินเพื่อการบริโภคและอุปโภค ช่วยลดผลกระทบและป้องกันความเสี่ยงที่อาจจะเกิดขึ้นต่อการดำเนินธุรกิจของผู้ประกอบการ รวมไปถึงการใช้ชีวิตของประชาชนที่ได้รับผลกระทบ จากสถานการณ์ราคาพลังงานอันเนื่องจากปัญหาความขัดแย้งในภูมิภาคยุโรป ช่วยให้เศรษฐกิจไทยในภาพรวมสามารถขับเคลื่อนในระยะต่อไปได้
วันอังคารที่ 21 กันยายน 2564
ครม.เห็นชอบร่าง พ.ร.ก.แก้ไขเพิ่มเติมพระราชบัญญัติโรคติดต่อ พ.ศ.2558 เพิ่มประสิทธิภาพการจัดการภายใต้สถานการณ์ฉุกเฉินด้านสาธารณสุข ยืนยัน! ไม่มีนิรโทษกรรมฝ่ายนโยบาย
ครม.เห็นชอบร่าง พ.ร.ก.แก้ไขเพิ่มเติมพระราชบัญญัติโรคติดต่อ พ.ศ.2558 เพิ่มประสิทธิภาพการจัดการภายใต้สถานการณ์ฉุกเฉินด้านสาธารณสุข ยืนยัน! ไม่มีนิรโทษกรรมฝ่ายนโยบาย
วันนี้ 21 กันยายน 2564 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 กันยายน 2564 ว่า ครม.เห็นชอบร่างพระราชกำหนดแก้ไขเพิ่มเติมพระราชบัญญัติโรคติดต่อ พ.ศ.2558 พ.ศ..... ตามที่สำนักงานคณะกรรมการกฤษฎีกาเสนอ มีสาระสำคัญเป็นการแก้ไขเพิ่มเติมพระราชบัญญัติโรคติดต่อ พ.ศ.2558 ให้เป็นร่างพระราชกำหนดแก้ไขเพิ่มเติมพระราชบัญญัติโรคติดต่อ พ.ศ.2558 พ.ศ.... เพื่อกำหนดให้มีมาตรการที่จำเป็นและมีประสิทธิภาพในการป้องกัน ระงับ ควบคุม หรือขจัดโรคติดต่อที่มีการระบาดในกรณีปกติและในกรณีที่มีความรุนแรงให้ยุติหรือบรรเทาลงโดยเร็ว และเพิ่มหมวดเกี่ยวกับการจัดการสถานการณ์ฉุกเฉินด้านสาธารณสุข เพื่อแยกการจัดการกรณีโรคติดต่อในสถานการณ์ปกติออกจากโรคติดต่ออันตรายร้ายแรงที่มีลักษณะของการเป็นโรคอุบัติใหม่หรือโรคติดต่ออุบัติซ้ำ ซึ่งต่อไปจะได้ไม่ต้องประกาศใช้พระราชกำหนดบริหารราชการในสถานการณ์ฉุกเฉิน (พ.ร.ก.ฉุกเฉิน)
ในส่วนบทบัญญัติคุ้มครองบุคลากรทางการแพทย์และสาธารณสุข ร่างพ.ร.ก.ฯ กำหนดให้ยกเว้นความรับผิดให้แก่เจ้าพนักงานควบคุมโรคติดต่อและเจ้าหน้าที่ของรัฐหรือบุคคลใด ซึ่งได้รับมอบหมายหรือได้รับการร้องขอให้ช่วยเหลือเจ้าพนักงานควบคุมโรคติดต่อ “ที่ปฏิบัติหน้าที่ในสถานการณ์ฉุกเฉินด้านสาธารณสุข” เช่นเดียวกับในกรณีสถานการณ์ฉุกเฉินด้านสาธารณสุข (ครอบคลุมไปถึง ผู้ช่วย อสม. พนักงานกู้ภัย) นับตั้งแต่วันที่ได้มีการประกาศสถานการณ์ฉุกเฉินในทุกเขตท้องที่ทั่วราชอาณาจักร คือ วันที่ 26 มีนาคม 2563
นางสาวรัชดากล่าวเพิ่มเติมว่า ในร่างฯ ไม่มีเนื้อหาส่วนใดที่พูดถึงการนิรโทษกรรมเจ้าหน้าที่ระดับนโยบายหรือบริหารตามที่มีข้อคำถามอยู่
..................
กลุ่มประชาสัมพันธ์และเผยแพร่ สำนักโฆษก
วันศุกร์ที่ 8 กรกฎาคม 2565
รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
...
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย สำนักงานความปลอดภัย อาชีวอนามัยและสภาพแวดล้อมในการทำงาน (สปอ.) ได้ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง บริเวณสถานีมหาดไทย สถานีลาดพร้าว 101 และสถานีบางกะปิ บนถนนลาดพร้าว โดยได้ตรวจสอบการจัดเก็บอุปกรณ์ที่ไม่ใช้งาน การยึดวัสดุอุปกรณ์ให้มีความมั่นคงแข็งแรง และสภาพความเรียบร้อยบนสถานี
พร้อมทั้งเน้นย้ำให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกำหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการฯ และประชาชนผู้สัญจรบนถนนสาธารณะ นอกจากนี้ ยังได้เน้นย้ำให้เจ้าหน้าที่ปฏิบัติตามมาตรการป้องกันการแพร่ระบาดของเชื้อไวรัส COVID-19 ตามข้อกำหนดของกระทรวงสาธารณสุข
สามารถสอบถามข้อมูลโครงการฯ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลืองฯ และไลน์ @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันอังคารที่ 15 กุมภาพันธ์ 2565
รัฐบาลขับเคลื่อน “แก้ปัญหาประมง” อย่างยั่งยืน ด้วยแผนปฏิบัติการระดับชาติเพื่อการอนุรักษ์ฯ พ.ศ. 2566 - 2570
.....
รัฐบาลไทยดำเนินการแก้ไขปัญหาการทำประมงที่ผิดกฎหมาย ขาดการรายงาน และไร้การควบคุม (IUU Fishing; Illegal Unreported and Unregulated Fishing) มาอย่างต่อเนื่อง ทำให้มีจำนวนเรือประมงลดลง และเครื่องมือประมงบางชนิดถูกยกเลิกห้ามทำการประมง ส่งผลให้ทรัพยากรสัตว์น้ำมีจำนวนมากขึ้น
.
ล่าสุด จากรายงานพบวาฬบรูด้าในพื้นที่อ่าวไทยตอนบน และปลาฉลามวาฬในพื้นที่แหล่งท่องเที่ยวทางทะเล ถือว่าสัตว์ทะเลเหล่านี้เป็น "ตัวชี้วัด" ความสมบูรณ์ของทรัพยากรสัตว์น้ำที่เป็นอาหาร
.
การแก้ปัญหาประมงที่ผิดกฎหมายของประเทศไทยที่ผ่านมานั้น ดำเนินการควบคู่กับกฎระเบียบว่าด้วยการนำเข้าสินค้าสัตว์น้ำ เพื่อคุ้มครองสัตว์ทะเลเลี้ยงลูกด้วยนมของประเทศสหรัฐอเมริกา (Marine Mammal Protection Act: MMPA) ซึ่งเริ่มใช้บังคับตั้งแต่วันที่ 1 ม.ค. 2560 โดยกำหนดช่วงระยะเวลาเปลี่ยนผ่าน หรือช่วงเวลาผ่อนผัน 5 ปี (พ.ศ. 2560 - 2564)
.
หากประเทศที่ส่งออกสัตว์น้ำหรือผลิตภัณฑ์สัตว์น้ำไปยังสหรัฐอเมริกา ไม่ดำเนินการจัดส่งข้อมูลตามที่ประเทศสหรัฐอเมริการ้องขอ หรือไม่ผ่าน หลังจากระยะเวลาผ่อนผัน 5 ปี นับแต่กฎระเบียบ MMPA ประกาศใช้บังคับประเทศดังกล่าวจะไม่สามารถส่งสัตว์น้ำหรือผลิตภัณฑ์สัตว์น้ำไปยังสหรัฐอเมริกาได้ โดยจะมีผลในวันที่ 1 ม.ค. 2566 (ขยายเวลาการบังคับใช้กฎระเบียบ MMPA จากเดิมวันที่ 1 ม.ค. 2565 เป็น 1 ม.ค. 2566)
.
ดังนั้น คณะกรรมการนโยบายประมงแห่งชาติ จึงได้จัดทำแผนปฏิบัติการระดับชาติเพื่อการอนุรักษ์และบริหารจัดการสัตว์ทะเลเลี้ยงลูกด้วยนม พ.ศ. 2566 - 2570
.
แผนปฏิบัติการดังกล่าวมีข้อมูลที่จำเป็น ทั้งด้านชีววิทยา การประมง กฎหมาย มาตรการต่าง ๆ ประกอบด้วย 5 กลยุทธ์ 19 แผนงาน ซึ่งจะช่วยลดการบาดเจ็บและการตายของสัตว์ทะเลเลี้ยงลูกด้วยนมที่มาจากเครื่องมือประมงได้
#ไทยคู่ฟ้า#ร่วมต้านโควิด19
-------------------
วันอังคารที่ 29 มิถุนายน 2564
ถวายพระพร  เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว
เมื่อวันที่ ๒๘ มิถุนายน ๒๕๖๔  ณ สถานีวิทยุโทรทัศน์แห่งประเทศไทย (NBT)
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ นายสินิตย์ เลิศไกร รัฐมนตรีช่วยว่าการกระทรวงพาณิชย์ นายบุณยฤทธิ์ กัลยาณมิตร ปลัดกระทรวงพาณิชย์ นางอรมน ทรัพย์ทวีธรรม อธิบดีกรมเจรจาการค้าระหว่างประเทศ นายกีรติ รัชโน อธิบดีกรมการค้าต่างประเทศบันทึกเทปถวายพระพร เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว เมื่อวันที่ ๒๘ มิถุนายน ๒๕๖๔ ณ สถานีวิทยุโทรทัศน์แห่งประเทศไทย (NBT)
วันจันทร์ที่ 2 พฤษภาคม 2565
กค. ชี้แจงข้อวิจารณ์กรณีร้านค้าโครงการคนละครึ่งถูกเก็บภาษีย้อนหลัง
สำนักงานเศรษฐกิจการคลัง ระบุผู้ประกอบการที่เป็นบุคคลธรรมดา ไม่ว่าจะประกอบกิจการที่เข้าร่วมโครงการของรัฐหรือไม่ หากมีเงินได้พึงประเมินถึงเกณฑ์ที่กฎหมายกำหนด มีหน้าที่ต้องเสียภาษี
จากกรณีนายชนินทร์ รุ่งธนเกียรติ รองโฆษกพรรคเพื่อไทย กล่าวถึงกระแสในโซเชียลมีเดียกรณีร้านค้าหลายแห่งงดรับการจ่ายเงินผ่านโครงการคนละครึ่ง รวมถึงระบบการจ่ายเงินผ่าน e-wallet หรือกระเป๋าตังค์ของรัฐ เพราะถูกเรียกเก็บภาษีรายได้บุคคลธรรมดาย้อนหลังจำนวนมาก สะท้อนว่า นรม.ในฐานะหัวหน้าทีมเศรษฐกิจไม่เข้าใจปัญหาความความเดือดร้อนของประชาชนอย่างแท้จริง ภายใต้บรรยากาศเศรษฐกิจที่ย่ำแย่ ค่าครองชีพพุ่งสูง แต่มาตรการช่วยเหลือด้านเศรษฐกิจของรัฐบาลกลับมีการขูดรีดภาษีเป็นการซ้ำเติมประชาชนนั้น
วันที่ 2 พฤษภาคม 2565 นายพรชัย ฐีระเวช ผู้อำนวยการสำนักงานเศรษฐกิจการคลัง กระทรวงการคลัง กล่าวว่าผู้ประกอบการที่เป็นบุคคลธรรมดา ไม่ว่าจะประกอบกิจการที่เข้าร่วมโครงการของรัฐหรือไม่ หากผู้ประกอบการมีเงินได้พึงประเมินถึงเกณฑ์ที่กฎหมายกำหนด มีหน้าที่ต้องนำเงินได้พึงประเมินมายื่นแบบแสดงรายการภาษีเงินได้บุคคลธรรมดา โดยการเสียภาษีเงินได้บุคคลธรรมดาเป็นการประเมินตนเองของผู้ประกอบการ ซึ่งผู้ประกอบการสามารถนำเอกสารหลักฐานต้นทุนในการประกอบกิจการมาหักค่าใช้จ่ายจากยอดขายเพื่อคำนวณภาษีเงินได้ที่จะต้องชำระ หรือหากไม่มีการเก็บเอกสารหลักฐานต้นทุนก็สามารถเลือกหักค่าใช้จ่ายเป็นการเหมาตามที่กฎหมายกำหนดได้ ซึ่งภาระภาษีของผู้ประกอบการขึ้นอยู่กับรายได้สุทธิหลังหักค่าใช้จ่ายตามจริงหรือในอัตราเหมาตามที่กฎหมายกำหนด รวมทั้งค่าลดหย่อนต่างๆ
ทั้งนี้ หากรายได้สุทธิหลังหักค่าใช้จ่ายและค่าลดหย่อนดังกล่าว ไม่ถึงเกณฑ์ที่ต้องเสียภาษีตามที่กฎหมายกำหนด ผู้ประกอบการจะไม่มีภาระภาษีเงินได้บุคคลธรรมดาที่จะต้องชำระแต่อย่างใด และสำหรับผู้ประกอบการที่มีรายได้เกิน 1.8 ล้านบาทต่อปี มีหน้าที่ต้องจดทะเบียนภาษีมูลค่าเพิ่ม กับกรมสรรพากร และเรียกเก็บภาษีมูลค่าเพิ่มจากผู้ซื้อสินค้าหรือบริการ รวมทั้งนำส่งภาษีมูลค่าเพิ่มให้แก่กรมสรรพากรตามที่กฎหมายกำหนดไว้อีกประการหนึ่งด้วย นอกจากนี้ กรมสรรพากรได้พัฒนากระบวนการทางอิเล็กทรอนิกส์ในการจดทะเบียน ยื่นแบบภาษี ชำระภาษี และคืนภาษี ทุกขั้นตอนผ่านระบบ Tax from Home ซึ่งเป็นการช่วยอำนวยความสะดวกให้ผู้ประกอบการ ผ่านทางเว็บไซต์กรมสรรพากร www.rd.go.th
ทั้งนี้ รัฐบาลดำเนินโครงการคนละครึ่งเพื่อกระตุ้นเศรษฐกิจ ลดภาระค่าใช้จ่ายให้แก่ประชาชน และส่งผ่านกำลังซื้อไปสู่ผู้ประกอบการให้มีรายได้เพิ่ม เมื่อผู้ประกอบการมีรายได้เพิ่มขึ้นแล้วและอยู่ในเกณฑ์เสียภาษีตามกฎหมายก็สามารถไปชำระภาษีได้ โดยฐานข้อมูลโครงการคนละครึ่งไม่ได้มีการเชื่อมต่อระบบกับกรมสรรพากร เพื่อตรวจสอบรายได้แต่อย่างใด ซึ่งสำหรับโครงการคนละครึ่ง ระยะที่ 4 ได้สิ้นสุดโครงการเมื่อวันที่ 30 เมษายน 2565
ที่ผ่านมา มีผู้ใช้สิทธิ 26.27 ล้านราย และยอดการใช้จ่ายรวม 61,835.1 ล้านบาท และมีผู้ประกอบการที่เข้าร่วมโครงการคนละครึ่งระยะที่ 4 จำนวน 1.36 ล้านราย โดยเป็นผู้ประกอบการรายใหม่ 2.98 หมื่นราย แสดงให้เห็นถึง ความร่วมมือของประชาชนและผู้ประกอบการที่มีส่วนช่วยส่งเสริมการบริโภคในทุกพื้นที่ทั่วประเทศ ซึ่งมีส่วนสำคัญในการสนับสนุนกิจกรรมทางเศรษฐกิจ การค้า การผลิต และการจ้างงานที่เกี่ยวเนื่องตลอดทั้งห่วงโซ่อุปทาน และส่งเสริมการฟื้นตัวของเศรษฐกิจไทยในไตรมาสที่ 1 และ 2 ให้ขยายตัวได้อย่างต่อเนื่องต่อไป
วันพุธที่ 27 กรกฎาคม 2565
พม. เปิดศูนย์ช่วยเหลือสังคมชุมชนวัดลาดปลาเค้า กทม. นำร่องให้บริการสวัสดิการสังคมแบบ One Stop Service ในพื้นที่โซนกรุงเทพเหนือ
พม. เปิดศูนย์ช่วยเหลือสังคมชุมชนวัดลาดปลาเค้า กทม. นำร่องให้บริการสวัสดิการสังคมแบบ One Stop Service ในพื้นที่โซนกรุงเทพเหนือ
วันที่ 26 ก.ค. 65 เวลา 14.30 น.นายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)เป็นประธานในพิธีเปิดศูนย์ช่วยเหลือสังคมชุมชนวัดลาดปลาเค้า เขตลาดพร้าว กรุงเทพมหานคร เพื่อเป็นศูนย์ต้นแบบนำร่องในพื้นที่กรุงเทพมหานคร (โซนกรุงเทพเหนือ) และเป็นศูนย์กลางการให้บริการสวัสดิการสังคมในทุกมิติแบบองค์รวมสำหรับประชาชนทุกช่วงวัย รวมทั้งกลุ่มเปราะบาง โดยให้บริการแบบเบ็ดเสร็จ ณ จุดเดียว หรือ One Stop Service (OSS) พร้อมทั้งให้ความช่วยเหลือต่างๆ ตามภารกิจกระทรวง พม. และประสานความร่วมมือกับภาคีเครือข่ายในพื้นที่ นอกจากนี้ มีการมอบเงินอุดหนุนเพื่อช่วยเหลือผู้ประสบปัญหาทางสังคมกรณีฉุกเฉิน เงินสงเคราะห์และฟื้นฟูสมรรถภาพคนพิการ เงินสงเคราะห์ผู้สูงอายุในภาวะยากลำบาก เงินสงเคราะห์ผู้มีรายได้น้อย รถเข็นและรถสามล้อโยกสำหรับคนพิการ และถุงยังชีพ โดยมี คณะผู้บริหาร ข้าราชการและเจ้าหน้าที่กระทรวง พม. ร่วมงาน จากนั้น เดินทางไปลงพื้นที่เยี่ยมบ้านเพื่อให้กำลังใจหญิงชรา อายุ 83 ปี พิการทางการได้ยินหรือสื่อความหมาย และป่วยติดเตียง พร้อมทั้งมอบเงินสงเคราะห์ ผ้าอ้อมสำเร็จรูป และถุงยังชีพ
นายธนสุนทรกล่าวว่า จากสถานการณ์สังคมที่มีการเปลี่ยนแปลงอย่างต่อเนื่อง ส่งผลให้หน่วยงานภาครัฐจำเป็นต้องมีการปรับเปลี่ยนวิธีการทำงานเพื่ออำนวยความสะดวกและตอบสนองต่อความต้องการของประชาชนได้อย่างรวดเร็วและทันต่อสถานการณ์ อีกทั้งยังมีประชาชนบางส่วนที่เข้าไม่ถึงบริการสวัสดิการและข้อมูลข่าวสารต่างๆ ด้านสวัสดิการสังคมของรัฐ ส่งผลให้เกิดปัญหาความเหลื่อมล้ำทางสังคม ดังนั้น กระทรวงการพัฒนาสังคมและความมั่นคงของมนุษย์ (พม.) จึงขับเคลื่อนภารกิจด้านสวัสดิการสังคมแบบบูรณาการ ด้วยการมีส่วนร่วมของภาคีเครือข่ายทุกภาคส่วน ส่งผลให้มีการจัดตั้งศูนย์ช่วยเหลือสังคมชุมชน เพื่อให้ประชาชนสามารถเข้าถึงบริการและข้อมูลข่าวสารต่างๆ ด้านสวัสดิการสังคมของรัฐ ภายใต้แนวคิด "มีปัญหาทางสังคมมาพบ จบที่เดียว" นับเป็นการให้บริการเชิงรุกและอำนวยความสะดวกแก่ประชาชนในพื้นที่ ตลอดจนการพัฒนาคุณภาพชีวิตของประชาชนให้สามารถช่วยเหลือตัวเองได้ เปลี่ยนจากการพึ่งพิง ให้เป็นพอเพียง โดยสามารถแก้ไขปัญหาได้อย่างเบ็ดเสร็จ ด้วยรูปแบบการบริการแบบเบ็ดเสร็จ ณ จุดเดียว หรือ One Stop Service (OSS)
นายธนสุนทรกล่าวเพิ่มเติมว่า สำหรับชุมชนวัดลาดปลาเค้า ตั้งอยู่บนที่ดินเอกชนและสาธารณะในพื้นที่เขตลาดพร้าว กทม. มีประชากร 650 คน แบ่งเป็นชาย 298 คน เป็นหญิง 352 คน ประกอบด้วย เด็ก 60 คน เยาวชน 30 คน วัยทำงาน 165 คน ผู้สูงอายุ 100 คน และคนพิการ 15 คน นอกจากนี้ ยังมีภาคีเครือข่ายที่ร่วมกิจกรรมกับชุมชนวัดลาดปลาเค้า อาทิ เครือข่ายอาสาสมัครกระทรวงการพัฒนาสังคมและความมั่นคงของมนุษย์ (อพม.) เขตลาดพร้าว สมาคมเพื่อคนพิการทางสติปัญญาแห่งประเทศไทย โรงเรียนลาดปลาเค้าพิทยาคม สำนักงานเขตลาดพร้าว ศูนย์บริการสาธารณสุข 66 สาขาจันทร์ - ทองอิน ดวงเด่น และห้องสมุดเพื่อการเรียนรู้ วัดลาดปลาเค้า เป็นต้น
วันเสาร์ที่ 11 มิถุนายน 2565
รัฐมนตรีว่าการกระทรวงยุติธรรม ลงพื้นที่ให้กำลังใจนักโทษลอกท่อเมืองอุดร ชี้ชาวบ้านเห็นด้วยทำประโยชน์ให้สังคม
รัฐมนตรีว่าการกระทรวงยุติธรรม ลงพื้นที่ให้กำลังใจนักโทษลอกท่อเมืองอุดร ชี้ชาวบ้านเห็นด้วยทำประโยชน์ให้สังคม ให้โอกาสปรับตัวก่อนพ้นโทษ เผยให้ทุกเรือนจำทั่วประเทศดำเนินการแล้ว
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผย หลังจากที่ตนได้ลงพื้นที่ จ.อุดรธานี เพื่อเปิดงานมหกรรมไกล่เกลี่ยหนี้สินครัวเรือนและยุติธรรมพบประชาชน ก็ได้ทราบว่าทางเรือนจำกลางอุดรธานี ได้นำผู้ต้องขังออกมาลอกท่อระบายน้ำบริเวณอ.เมือง ตนจึงได้ไปติดตาม เพื่อให้กำลังใจผู้ต้องขัง โดยคนที่ออกมาใช้แรงงานส่วนใหญ่เป็นนักโทษชั้นเยี่ยม เหลือโทษจำคุกน้อย ใกล้ที่จะได้รับการปล่อยตัว ดังนั้นการออกมาทำงาน จะทำให้มีเงินเก็บจำนวนหนึ่งออกไปเลี้ยงตัวเองและครอบครัวได้บ้าง โดยกิจกรรมการทำงานของผู้ต้องขังลักษณะนี้มีมานาน แต่หลังจากที่มีการแพร่ระบาดของโควิด-19 เลยหยุดไป ซึ่งจากการได้พูดคุยกับชาวบ้านแถวนั้น ส่วนใหญ่เห็นด้วยและขอบคุณที่จัดกิจกรรมนี้ เพราะเป็นประโยชน์กับสังคม และเป็นการให้โอกาสและปรับตัวของผู้ต้องขังก่อนที่จะพ้นโทษอีกด้วย โดยกิจกรรมนี้ ตนได้ให้เรือนจำทั่วประเทศดำเนินการแล้ว
"นอกจากงานในลักษณะนี้แล้ว เรายังมีการเรียนภาษาอังกฤษ วิชาคำนวณ และฝึกอาชีพ รวมทั้งมีโครงการจัดนิคมอุตสาหกรรมราชทัณฑ์เพื่อรองรับการทำงาน เพื่อให้ผู้ต้องขังและผู้พ้นโทษมีโอกาสไปทำงานได้ และหากพวกเขาประพฤติตัวดีปฏิบัติดี ก็จะได้โอกาสไปทำงานอื่นๆต่อ ผมได้พูดคุยกับผู้ต้องขังขอให้ทุกคนประพฤติดีปฏิบัติดีจะได้รับสิทธิตรงนี้ และได้เน้นย้ำเรื่องยาเสพติดอย่าไปยุ่งเกี่ยว เพราะกฎหมายใหม่แรงมาก และได้ชวนมาให้เบาะแสเพื่อรับรางวัลนำจับอีกด้วย"นายสมศักดิ์ กล่าว
วันพฤหัสบดีที่ 16 มิถุนายน 2565
“กระทรวงเกษตรฯ” จับมือสถาบันอาหาร กระทรวงอุตสาหกรรมขับเคลื่อนเกษตรมูลค่าสูง
ตั้งเป้าขึ้นแท่นประเทศผู้ส่งออกอาหารทอปเทนของโลก ตอบโจทย์ความมั่นคงด้านอาหารและเพิ่มรายได้เกษตรกรอย่างยั่งยืน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ และคณะ ได้ร่วมประชุมหารือความร่วมมือระหว่างกระทรวงเกษตรและสหกรณ์กับสถาบันอาหาร ณ ห้องประชุม 1 อาคาร A สถาบันอาหาร โดยมี นางอรรชกา สีบุญเรือง ประธานกรรมการสถาบันอาหาร นางอนงค์ ไพจิตรประภาภรณ์ ผู้อำนวยการสถาบันอาหาร นางนิตยา พิระภัทรุ่งสุริยา รองผู้อำนวยการสถาบันอาหาร นางสาวรพีพร สุทาธรรม ผู้อำนวยการฝ่ายวิจัยและกลยุทธ์ นายพงศ์ไท ไทโยธิน ผู้อำนวยการสำนักวิจัยเศรษฐกิจการเกษตร สำนักงานเศรษฐกิจการเกษตร (สศก.) พร้อมด้วยเจ้าหน้าที่ผู้เกี่ยวข้อง ร่วมด้วย โดยมีประเด็นหารือ ที่เกี่ยวข้องกับการดำเนินงานของกระทรวงเกษตรและสหกรณ์ ที่สำคัญดังนี้ (1) โครงการอาหารแห่งอนาคต (Future Food) โดยพัฒนาต่อยอดโครงการโปรตีนทางเลือกใหม่ (Alternative proteins) จากพืชและแมลง เช่น ถั่วเขียว เห็ด สาหร่าย ผำ และแมลง (2) โครงการส่งเสริม Start Up เกษตร และ SMEs เกษตรเป็นโครงการความร่วมมือระหว่างกระทรวงเกษตรและสหกรณ์ ร่วมกับสภาอุตสาหกรรมแห่งประเทศไทย (3) โครงการมหานครผลไม้และการพัฒนาอุตสาหกรรมผลไม้ (4) โครงการ Eastern Thailand Food Valley และ (5) โครงการพัฒนาสินค้าประมงขององค์กรชุมชนประมงท้องถิ่น (6)การพัฒนาสินค้าฮาลาลซึ่งมีตลาดกว่า2พันล้านคนเป็นต้น โดยการหารือความร่วมมือระหว่างกระทรวงเกษตรและสหกรณ์กับสถาบันอาหาร ครั้งนี้เพื่อเป็นการขยายความร่วมมือในการพัฒนาสินค้าเกษตรอาหาร สู่เกษตรมูลค่าสูง โดยเน้นการนำองค์ความรู้ และงานวิจัยในส่วนต่างๆ ที่มี มาใช้ในการแปรรูป การวิจัยตลาด การออกแบบผลิตภัณฑ์ การพัฒนาผลิตภัณฑ์และการสร้างแบรนด์สินค้าเกษตรอาหารให้สอดรับกับความต้องการของกลุ่มลูกค้าทั้งในและต่างประเทศ
นายอลงกรณ์ กล่าว่า โลกกำลังเกิดปัญหาความมั่นคงด้านอาหารจากวิกฤติโควิด19 สงครามรัสเซีย-ยูเครนและความเปลี่ยนแปลงของภูมิอากาศจึงเป็นโอกาสของประเทศไทยในฐานะประเทศผู้ผลิตสินค้าเกษตรและส่งออกอาหารลำดับ 13 ของโลกจะเร่งพัฒนาภาคการผลิตผลผลิตทางการเกษตรและสร้างมูลค่าเพิ่มสู่เกษตรมูลค่าสูงหนึ่งในหมุดหมายของแผนพัฒนาเศรษฐกิจและสังคมแห่งชาติฉบับที่ 13 ตามนโยบสบรัฐมนตรีว่าการกระทรวงเกษตรฯ ดร.เฉลิมชัย ศรีอ่อน เพื่อสร้างรายได้ให้กับประเทศและเพิ่มรายได้ให้กับเกษตรกรอย่างยั่งยืน ตอบโจทย์อนาคตแห่งโอกาสของประเทศไทย ดังนั้นความร่วมมือระหว่างกระทรวงเกษตรและสหกรณ์กับสถาบันอาหาร กระทรวงอุตสาหกรรมจึงมีความสำคัญต่อการขับเคลื่อนสู่เป้าหมายการนำประเทศไทยในฐานะครัวโลกสู่ประเทศผู้ส่งออกอาหารทอปเทนของโลกตามมติของคณะรัฐมนตรี.
วันพฤหัสบดีที่ 28 กรกฎาคม 2565
นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ประจำปีพุทธศักราช 2565 ณ ห้องแดง อาคารหน่วยราชการในพระองค์ 904 ในพระบรมหาราชวัง
นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ประจำปีพุทธศักราช 2565 ณ ห้องแดง อาคารหน่วยราชการในพระองค์ 904 ในพระบรมหาราชวัง
นายธนกร วังบุญคงชนะ โฆษกประจำสำนักนายกรัฐมนตรีเผยว่า วันนี้ (28 กรกฎาคม 2565) เวลา 08.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ประจำปีพุทธศักราช 2565 ณ ห้องแดง อาคารหน่วยราชการในพระองค์ 904 ในพระบรมมหาราชวัง โดยมีนางนราพร จันทร์โอชา ภริยา พร้อมด้วยรองนายกรัฐมนตรีและภริยา เข้าร่วมพิธี ตามลำดับพิธีดังนี้
นายกรัฐมนตรีและภริยา รองนายกรัฐมนตรีและภริยา ถวายความเคารพพระบรมฉายาลักษณ์พระบาทสมเด็จเจ้าอยู่หัว ทูลเกล้าฯ ถวายแจกันดอกไม้เบื้องหน้าพระบรมฉายาลักษณ์พระบาทสมเด็จพระเจ้าอยู่หัว ดังนี้
ชุดที่ 1 นายกรัฐมนตรี พร้อมรองนายกรัฐมนตรี ในนาม “นายกรัฐมนตรีและคณะรัฐมนตรี”
ชุดที่ 2 นายกรัฐมนตรีและภริยา ในนาม “นายกรัฐมนตรีและภริยา”
ชุดที่ 3 ภริยานายกรัฐมนตรี พร้อมภริยารองนายกรัฐมนตรี ในนาม “คณะคู่สมรสคณะรัฐมนตรี”
จากนั้น นายกรัฐมนตรีและภริยาลงนามถวายพระพรชัยมงคล นายกรัฐมนตรีและภริยา ถวายความเคารพพระบรมฉายาลักษณ์ฯ เสร็จพิธี
วันอังคารที่ 2 สิงหาคม 2565
โฆษกรัฐบาลเผย นายกฯ ห่วงสุขภาพผู้สูงอายุ  กำชับสถานดูแลผู้สูงอายุทั่วประเทศ ให้เจ้าหน้าที่และญาติ ปฏิบัติตามมาตรการป้องกันโควิด-19 อย่างเคร่งครัด ลดกิจกรรมการรวมตัวของผู้สูงอายุ
โฆษกรัฐบาลเผย นายกฯ ห่วงสุขภาพผู้สูงอายุ  กำชับสถานดูแลผู้สูงอายุทั่วประเทศ ให้เจ้าหน้าที่และญาติ ปฏิบัติตามมาตรการป้องกันโควิด-19 อย่างเคร่งครัด ลดกิจกรรมการรวมตัวของผู้สูงอายุ เพื่อความปลอดภัยและลดความเสี่ยงในการติดเชื้อ
วันนี้ (2 สิงหาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยสุขภาพผู้สูงอายุที่พำนักอยู่ในสถานดูแลผู้สูงอายุทั่วประเทศ หลังกรมอนามัยรายงานพบผู้ติดเชื้อในสถานดูแลผู้สูงอายุ จำนวน 23 ราย โดยขอให้เจ้าหน้าที่คัดกรองสุขภาพผู้ปฏิบัติงาน ผู้มาติดต่อและญาติ หมั่นทำความสะอาดจุดเสี่ยงในพื้นที่ และหลีกเลี่ยงการจัดกิจกรรมที่มีการรวมตัวของผู้สูงอายุ เพื่อความปลอดภัยและเป็นการลดความเสี่ยงในการติดเชื้อ เนื่องจากผู้สูงอายุส่วนใหญ่มีโรคประจำตัวอาจทำให้มีอาการรุนแรงและเสี่ยงต่อการเสียชีวิตมากกว่าประชากรกลุ่มอื่น พร้อมทั้งฝากถึงครอบครัวที่มีผู้สูงอายุอยู่ร่วมกัน ขอให้รักษาสุขอนามัยหลังกลับจากทำงานหรือเดินทางกลับบ้านและหมั่นสังเกตอาการของตนเอง หากพบว่ามีความเสี่ยงควรลดการใกล้ชิดกับผู้สูงอายุจนกว่าอาการจะปกติ
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,843 ราย จำแนกเป็น ผู้ติดเชื้อในประเทศ 1,843 ราย และผู้ป่วยมาจากต่างประเทศ 0 ราย ผู้เสียชีวิต 27 ราย ผู้ที่กำลังรักษาตัว 22,012 ราย และมียอดผู้ที่หายป่วยกลับบ้านแล้ว 2,514 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,370,692 ราย จำนวนผู้หายป่วยสะสมจำนวน 2,372,190 ราย ผู้ป่วยปอดอักเสบรักษาตัวอยู่ในโรงพยาบาลจำนวน 916 ราย
วันพุธที่ 4 พฤษภาคม 2565
พิธีถวายพระพรชัยมงคลพระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2565
พิธีถวายพระพรชัยมงคลพระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2565
พิธีถวายพระพรชัยมงคลพระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2565
วันนี้ (4 พฤษภาคม 2565) เวลา 19.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม ร่วมพิธีถวายพระพรชัยมงคลพระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2565 โดยมีพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนางนราพร จันทร์โอชา ภริยา เป็นประธานในพิธีฯ ณ ตึกสันติไมตรี (หลังนอก) ทำเนียบรัฐบาล
วันจันทร์ที่ 13 มิถุนายน 2565
“อนุทิน” แจง นโยบายเสรีกัญชา มุ่งเน้นเพื่อประโยชน์ทางการแพทย์และสุขภาพ
รองนายกรัฐมนตรีและรัฐมนตรีว่าการกระทรวงสาธารณสุข ยืนยันนโยบายเสรีกัญชาของกระทรวงสาธารณสุข มุ่งเน้นเพื่อใช้ประโยชน์ในทางการแพทย์และสุขภาพ ไม่สนับสนุนนำไปใช้สูบและเสพ พร้อมเร่งรณรงค์สร้างความเข้าใจให้กับประชาชนในการนำพืชกัญชาไปใช้อย่างถูกต้อง
รองนายกรัฐมนตรีและรัฐมนตรีว่าการกระทรวงสาธารณสุข ยืนยันนโยบายเสรีกัญชาของกระทรวงสาธารณสุข มุ่งเน้นเพื่อใช้ประโยชน์ในทางการแพทย์และสุขภาพ ไม่สนับสนุนนำไปใช้สูบและเสพ พร้อมเร่งรณรงค์สร้างความเข้าใจให้กับประชาชนในการนำพืชกัญชาไปใช้อย่างถูกต้อง ส่วนพ.ร.บ.กัญชา กัญชง ขณะนี้อยู่ระหว่างการพิจารณาเพื่อรวบข้อมูลให้รอบด้าน
วันนี้ (13 มิถุนายน 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงกรณีที่หลายฝ่ายแสดงความห่วงใยเรื่องการนำกัญชาไปใช้ทางที่ไม่เหมาะสม ว่า กระทรวงสาธารณสุขขอขอบคุณทุกความห่วงใยและพร้อมรับฟังประเด็นข้อคิดเห็นของหลายๆ ฝ่าย ขอยืนยันว่านโยบายเสรีกัญชาของกระทรวงสาธารณสุข มุ่งเน้นในเรื่องการใช้ประโยชน์ในทางการแพทย์และสุขภาพ ตลอดจนการผลิตสินค้าที่เกี่ยวข้องกับสุขภาพ ไม่ได้สนับสนุนให้นำกัญชาไปใช้ในเจตนารมณ์อื่น โดยเฉพาะอย่างยิ่งการสูบหรือเสพซึ่งไม่มีประโยชน์ใดๆ ต่อสุขภาพ ซึ่งตลอด 3 ปีที่มีการผลักดันนโยบายเสรีกัญชา ได้ชี้แจงวัตถุประสงค์และเจตนารมณ์ตั้งแต่ต้น และมีการประชาสัมพันธ์ข้อมูลข่าวสาร สร้างความเข้าใจให้กับประชาชนในการนำพืชกัญชาไปใช้อย่างถูกวิธีมาโดยตลอด และขณะนี้สำนักงานคณะกรรมการอาหารและยา (อย.) ได้เพิ่มช่องทางให้ประชาชนสามารถเข้าไปศึกษาทำความเข้าใจเกี่ยวกับกัญชากัญชงได้ตลอดเวลา รวมถึงรับจดแจ้งการปลูกได้ที่เว็บไซต์และแอปพลิเคชั่น “ปลูกกัญ”
นายอนุทิน กล่าวต่อว่า กระทรวงสาธารณสุขจะเร่งรณรงค์ทำความเข้าใจถึงนโยบายกัญชง กัญชาเสรีทางการแพทย์เพี่อสุขภาพ ให้กับหน่วยบริการสาธารณสุขรับทราบและนำข้อมูลไปทำความเข้าใจให้กับประชาชนในพื้นที่ได้อย่างถูกต้อง ในส่วนของพ.ร.บ. กัญชา กัญชง ขณะนี้อยู่ระหว่างการพิจารณาของสภาและคณะกรรมาธิการ ซึ่งประกอบไปด้วยผู้ทรงคุณวุฒิ ตัวแทนจากภาคส่วนต่างๆ ที่ได้รับฟังปัญหา ข้อห่วงใย ข้อแนะนำ ข้อเสนอแนะจากทุกฝ่าย เพื่อรวบรวมข้อมูลให้รอบด้าน ทำให้เกิดการใช้กัญชาที่เป็นประโยชน์ต่อสุขภาพ รวมถึงเสริมสร้างเศรษฐกิจประเทศให้มั่นคง และระหว่างที่รอ พ.ร.บ.กัญชา กัญชง มีผลบังคับใช้ จะมีพ.ร.บ.ของกระทรวงสาธารณสุขควบคุมกำกับดูแลการใช้อยู่แล้ว เช่น การนำไปใช้ในเชิงพาณิชย์ จะต้องขออนุญาตจาก อย. ทุกราย, การปลูกในครัวเรือน หากนำช่อดอกไปสกัดเป็นสารสกัดต้องมีค่า THC ไม่เกิน 0.2% หรือถ้าจะนำไปผลิตเป็นผลิตภัณฑ์ต่างๆ ต้องขอขึ้นทะเบียนกับ อย. เป็นต้น
*************************************** 13 มิถุนายน 2565